સિંગર અને અભિનેતા આયુષમાન ખુરાના અને દંગલ ફેમ સાન્યા મલ્હોત્રાને મુખ્ય ભૂમિકામાં રજૂ કરતી ફિલ્મ બધાઇ હોનું પહેલું પોસ્ટર તાજેતરમાં રિલિઝ થયું હતું. આયુષમાને પોતે આ પોસ્ટર રિલિઝ કર્યું હતું. સોશ્યલ મિડિયા પર આ પોસ્ટર રિલિઝ કરતાં આયુષમાને લખ્યું, 'બધાઇ હો...ખુશ ખબરી હૈ... તમે શું માનો છો દોસ્તો ? સાન્યા મલ્હોત્રા, નીના ગુપ્તા, ગજરાજ રાવ, બધાઇ હો ફિલ્મ,. જંગલી પિક્ચર્સ, અને 'સાન્યાએ પણ પોતાના ઓફિસિયલ ટ્વીટર પર આ પોસ્ટર રજૂ કરતાં પોતાના પાત્રની ઝલક વ્યક્ત કરી હતી. આયુષમાન અને સાન્યા આ ફિલ્મ દ્વારા પહેલીવાર સાથે કામ કરી રહ્યાં છે. અગાઉ આયુષમાનના ભાઇ અપારશક્તિ ખુરાના સાથે સાન્યા દંગલમાં ચમકી ચૂકી છે. આ ફિલ્મમાં નીના ગુપ્તા અને ગજરાજ રાવ પણ મહત્ત્વની ભૂમિકા ભજવી રહ્યાં છે.